לפני כשבועיים, בבוקר שלאחר הסערה, עשה איציק קודוביצקי - מפקח זיהום ים במשרד להגנת הסביבה סיור בחופי הים בין זיקים לאשדוד. מלבד כמויות אדירות של זבל (בעיקר ניילונים) היו על החוף 3 גופות של צבי ים. 2 במצב ריקבון וצב אחד גדול יחסית היה "טרי" והוטל לחוף ע"י הגלים במשך הלילה.
"בגלל הזריחה והאור הנהדר עצרתי לידו וצילמתי אותו תוך בחינת הצימדה הימית שהייתה על גבו ותולעי ים וסרטנים" מספר איציק. "הצב היה שלם לגמרי והתקשרתי לפקח של רשות שמורות הטבע שייקח דגימה (כמו שאנחנו עושים תמיד) ונסעתי משם"
בתמונות רואים שהיא זחלה בערך מטר, כשהיא נמצאת 30 מ' מקו המים והחול סביבה בתולי. כשהגעתי העקבות שלה טושטשו בעקבות כלבים ולכן לא אבחנתי את הזחילה שלה.
"אחרי שעתיים התקשר אלי הפקח שיש דייג בחוף שרואה כלבים מציקים לצב ים גדול ושהוא מזיז את הראש. הוא דהר לחוף והרים בעזרת הדייג את הצב (בעצם צבה) לרכב ולאחר שהפעיל את החימום הם ראו שהצבה מתחילה להתאושש!" היא הועברה למרכז במכמורת בעזרת אמבולנס צבים, ומשם הגיעו בהמשך היום הגיעו החדשות הטובות, היא העלתה בהדרגה את חום גופה, והחלה להתאושש. בבדיקה כללית נמצא, כי היא במצב ירוד לגילה (40 שנה) היא שוקלת 45 ק"ג שזה בכ 15 ק"ג פחות ממשקלו של צב בריא.
הסערה הביאה אותה לתשישות. על החוף, אליו הוטלה, הטמפ' הייתה בבוקר כ- 6 מעלות לעומת 20 מעלות טמפ' הים כך שהיא סבלה מהיפוטרמיה ותשישות "מה שמסביר למה לא עשתה שום תנועה ולבושתי הייתי בטוח שהיא מתה", הוסיף איציק.
זה משמח לדעת שערנותו של המפקד היא שהצילה את הצבה ממוות. כך שכדאי לפקוח עין, כשאתם מגיעים לחוף לכל מטרה שהיא, ולוודא שחוף הים נמצא במצבו הקודם ואף יותר טוב בעוזבכם את המקום.
שלקראת הקיץ נוכל לשחרר אותה לים.
פורסם: שלישי, 15 פבר', 2011 23:48 נושא ההודעה: WOW!
איזה תענוג שמדי פעם יש סיפור על צבי ים עם סוף משמח.
איך הופכים להיות פקח זיהום ים וחופים במשרה מלאה ? מתחילים בתור עוזר ? מישהו צריך עוזר ??